
DR.30.9.2004 59 

 

  

 

Tuan Pengerusi [Datuk Dr. Yusof bin Yacob]:  Yang Berhormat Menteri, sila 
menjawab.  

 

3.59 ptg. 

 Menteri di Jabatan Perdana Menteri [Dato’ Mustapa bin Mohamed]:  Tuan 
Pengerusi, izinkan saya dalam tempoh sejam setengah untuk menjawab isu-isu yang 
dibangkitkan oleh Yang Berhormat.  Ada 20 Ahli Yang Berhormat berucap bermula jam 
11.00, ianya meliputi kesemua aspek negara kita, meliputi kesemua kementerian, 
jabatan.  Dan sudah semestinyalah oleh kerana Jabatan Perdana Menteri (JPM) ini 
merupakan jabatan antara yang terbesar, maka itu saya ucap terima kasih kepada 
Yang Berhormat yang prihatin, yang telah memberi banyak pandangan.  Ada yang 
memberi pandangan, cadangan, ada yang mengkritik Jabatan Perdana Menteri dan 
saya akan menggulung perbahasan. 

Yang pertamanya saya akan meliputi beberapa perkara penting dan bahagian 
kedua pula saya akan pergi kepada beberapa perkara yang kedua, perkara-perkara 
yang lain yang dibangkitkan oleh Ahli-ahli Yang Berhormat.   

Antara perkara yang saya akan sentuh pada hari ini, Tuan Pengerusi, ialah: 
Petronas; yang keduanya berkaitan dengan harga minyak; yang ketiga, isu-isu yang 
berkaitan dengan Parlimen; yang keempat berkaitan dengan BPR; yang kelima 
berkaitan EPU dan ICU; yang keenam, Biro Bantuan Guaman; seterusnya JAKIM, JPA, 
Perpaduan.  Ini antara perkara-perkara utama yang akan dibangkitkan, dan saya harap 
jawapan-jawapan ini kalau tidak menyeluruh, bolehlah dibangkitkan semasa kita 
bahaskan peruntukan untuk kementerian-kementerian lain.  Umpamanya mengenai 
Polis Diraja Malaysia boleh kita bangkitkan semasa jawapan bagi Kementerian 
Keselamatan Dalam Negeri, sebagai contoh.  Jadi, izinkan Tuan Pengerusi, untuk saya 
mula dengan Petronas.   

Ahli-ahli Yang Berhormat, tadi ada beberapa Ahli Yang Berhormat 
membangkitkan tentang peranan Petronas, sumbangan Petronas kepada hasil negara, 
kenapa kerajaan yang memberi subsidi dan bukannya Petronas, seperti yang 
dibangkitkan oleh Yang Berhormat bagi Jerai dan Santubong, contohnya.  Izinkan saya 
memberi sedikit penjelasan mengenai Petronas. 

Petronas ini adalah sebuah syarikat milik negara, merupakan kebanggaan 
negara kita, sebenarnya adalah sebuah syarikat yang berjaya dan tidak kenalah kritikan 
oleh Yang Berhormat bagi Kinabatangan, umpamanya, terhadap Petronas ini.  Kita 
berbangga dengan Petronas sebagai sebuah syarikat yang bukan sahaja berjaya 
dalam negara kita tetapi terlibat di 30 buah negara asing yang lain, dan pada hari ini 
kira-kira 35 peratus daripada jumlah perolehan (revenue) Petronas datangnya dari luar 
negara dan sebahagian besarnya daripada South Africa dan Sudan.  Ini merupakan 
pencapaian atau prestasi Petronas.  Perolehan Petronas pada tahun berakhir 31 Mac, 
2004 ialah RM97.5 bilion manakala profitnya ataupun keuntungan bersih RM23.7 bilion, 
inilah pencapaian yang amat membanggakan.   

Jadi, Tuan Pengerusi, selain itu kalau kita lihat kepada sumbangan Petronas 
kepada hasil negara khususnya, Petronas membayar dividen dan royalti kepada 
kerajaan.  Dividen sebagai contoh, umpamanya pada tahun 2003 – RM5.1 bilion dan 
pada tahun ini 2004, kita menjangkakan Petronas akan menyumbang RM9.1 bilion 
kepada kerajaan dalam bentuk dividen.  Jadi hasil yang dikutip, yang diperolehi oleh 
Petronas dikembalikan kepada kerajaan dalam bentuk royalti dan dividen.  Tadi saya 
sebut dividen sahaja yang mana tahun ini kita menjangkakan RM9.1 bilion, setimpal 
dengan kejayaan besar yang dicapai oleh Petronas berikutan peningkatan harga 
minyak. 

Dan kalau kita lihat pula kepada jumlah sumbangan sektor petroleum kepada 
hasil negara, tahun 2004 kita menjangkakan kira-kira RM96.9 bilion akan dikutip oleh 
kerajaan.  Daripada jumlah itu kira-kira RM24.3 juta adalah dari sektor petroleum.  
Bermakna tahun 2004 ini, kira-kira 25 peratus daripada hasil negara datang daripada 
sektor petroleum dan sebahagian besar daripada hasil tersebut disumbangkan oleh 
Petronas.  Beginilah pentingnya sektor petroleum kepada negara.  Sesungguhnya 
sebahagian daripada pembangunan infrastruktur, projek-projek pembangunan dalam 
negara kita sebahagian besarnya, sebahagiannya dibiayai oleh hasil daripada sektor 
petroleum. 



Tuan Pengerusi [Datuk Dr. Yusof bin Yacob]: Yang Berhormat Menteri, sila menjawab. 3.59 ptg. Menteri di Jabatan Perdana Menteri [Dato' Mustapa bin Mohamed]: Tuan Pengerusi, izinkan saya dalam tempoh sejam setengah untuk menjawab isu-isu yang dibangkitkan oleh Yang Berhormat. Ada 20 Ahli Yang Berhormat berucap bermula jam 11.00, ianya meliputi kesemua aspek negara kita, meliputi kesemua kementerian, jabatan. Dan sudah semestinyalah oleh kerana Jabatan Perdana Menteri (JPM) ini merupakan jabatan antara yang terbesar, maka itu saya ucap terima kasih kepada Yang Berhormat yang prihatin, yang telah memberi banyak pandangan. Ada yang memberi pandangan, cadangan, ada yang mengkritik Jabatan Perdana Menteri dan saya akan menggulung perbahasan. Yang pertamanya saya akan meliputi beberapa perkara penting dan bahagian kedua pula saya akan pergi kepada beberapa perkara yang kedua, perkara-perkara yang lain yang dibangkitkan oleh Ahli-ahli Yang Berhormat. Antara perkara yang saya akan sentuh pada hari ini, Tuan Pengerusi, ialah: Petronas; yang keduanya berkaitan dengan harga minyak; yang ketiga, isu-isu yang berkaitan dengan Parlimen; yang keempat berkaitan dengan BPR; yang kelima berkaitan EPU dan ICU; yang keenam, Biro Bantuan Guaman; seterusnya JAKIM, JPA, Perpaduan. Ini antara perkara-perkara utama yang akan dibangkitkan, dan saya harap jawapan-jawapan ini kalau tidak menyeluruh, bolehlah dibangkitkan semasa kita bahaskan peruntukan untuk kementerian-kementerian lain. Umpamanya mengenai Polis Diraja Malaysia boleh kita bangkitkan semasa jawapan bagi Kementerian Keselamatan Dalam Negeri, sebagai contoh. Jadi, izinkan Tuan Pengerusi, untuk saya mula dengan Petronas. Ahli-ahli Yang Berhormat, tadi ada beberapa Ahli Yang Berhormat membangkitkan tentang peranan Petronas, sumbangan Petronas kepada hasil negara, kenapa kerajaan yang memberi subsidi dan bukannya Petronas, seperti yang dibangkitkan oleh Yang Berhormat bagi Jerai dan Santubong, contohnya. Izinkan saya memberi sedikit penjelasan mengenai Petronas. Petronas ini adalah sebuah syarikat milik negara, merupakan kebanggaan negara kita, sebenarnya adalah sebuah syarikat yang berjaya dan tidak kenalah kritikan oleh Yang Berhormat bagi Kinabatangan, umpamanya, terhadap Petronas ini. Kita berbangga dengan Petronas sebagai sebuah syarikat yang bukan sahaja berjaya dalam negara kita tetapi terlibat di 30 buah negara asing yang lain, dan pada hari ini kira-kira 35 peratus daripada jumlah perolehan (revenue) Petronas datangnya dari luar negara dan sebahagian besarnya daripada South Africa dan Sudan. Ini merupakan pencapaian atau prestasi Petronas. Perolehan Petronas pada tahun berakhir 31 Mac, 2004 ialah RM97.5 bilion manakala profitnya ataupun keuntungan bersih RM23.7 bilion, inilah pencapaian yang amat membanggakan. Jadi, Tuan Pengerusi, selain itu kalau kita lihat kepada sumbangan Petronas kepada hasil negara khususnya, Petronas membayar dividen dan royalti kepada kerajaan. Dividen sebagai contoh, umpamanya pada tahun 2003- RM5.1 bilion dan pada tahun ini 2004, kita menjangkakan Petronas akan menyumbang RM9.1 bilion kepada kerajaan dalam bentuk dividen. Jadi hasil yang dikutip, yang diperolehi oleh Petronas dikembalikan kepada kerajaan dalam bentuk royalti dan dividen. Tadi saya sebut dividen sahaja yang mana tahun ini kita menjangkakan RM9.1 bilion, setimpal dengan kejayaan besar yang dicapai oleh Petronas berikutan peningkatan harga minyak. Dan kalau kita lihat pula kepada jumlah sumbangan sektor petroleum kepada hasil negara, tahun 2004 kita menjangkakan kira-kira RM96.9 bilion akan dikutip oleh kerajaan. Daripada jumlah itu kira-kira RM24.3 juta adalah dari sektor petroleum. Bermakna tahun 2004 ini, kira-kira 25 peratus daripada hasil negara datang daripada sektor petroleum dan sebahagian besar daripada hasil tersebut disumbangkan oleh Petronas. Beginilah pentingnya sektor petroleum kepada negara. Sesungguhnya sebahagian daripada pembangunan infrastruktur, projek-projek pembangunan dalam negara kita sebahagian besarnya, sebahagiannya dibiayai oleh hasil daripada sektor petroleum.